b'\n_START_ARTICLE_\nGivi Kartozia\n_START_PARAGRAPH_\nGivi Aleksandres dze Kartozia (georg. \xe1\x83\x92\xe1\x83\x98\xe1\x83\x95\xe1\x83\x98 \xe1\x83\x99\xe1\x83\x90\xe1\x83\xa0\xe1\x83\xa2\xe1\x83\x9d\xe1\x83\x96\xe1\x83\x98\xe1\x83\x90, 29. maaliskuuta 1929 \xe2\x80\x93 3. huhtikuuta 1998) oli neuvostoliittolainen kreikkalais-roomalaisen tyylin painija, olympiavoittaja ja maailmanmestari._NEWLINE_79 kilogramman painoluokassa paininut georgialainen Kartozia voitti urallaan kolme maailmanmestaruutta: 1953 Napolissa, 1955 Karlsruhessa ja 1958 Budapestissa. Olympiakultaa h\xc3\xa4n voitti 1956 Melbournesta. Viel\xc3\xa4 nelj\xc3\xa4 vuotta my\xc3\xb6hemmin Rooman olympialaisissa Kartozia sijoittui pronssille painoluokassa 87 kilogrammaa. Vapaapainissa Kartozia sijoittui parhaimmillaan MM-kilpailuissa viidenneksi 1954 Tokiossa (79 kg). Neuvostoliiton mestaruuden h\xc3\xa4n voitti vuosina 1952\xe2\x80\x931955._NEWLINE_Seuratasolla Kartozia edusti Iskra Tbilisi\xc3\xa4, 1950\xe2\x80\x931954 Bol\xc5\xa1evikia ja 1955 eteenp\xc3\xa4in Tbilisin Burevestinkia. Vuonna 1963 h\xc3\xa4n valmistui Tbilisin valtionyliopistosta. Koulutukseltaan h\xc3\xa4n oli opettaja ja ekonomisti.'